Penismurtuma

Penismurtuma tarkoittaa siittimen paisuvaiskudosta ympäröivän valkokalvon (tunica albuginea) repeytymistä. Penismurtuman yleisin syy on usein peniksen osuma esimerkiksi naisen häpyluuhun yhdynnän aikana. Penismurtuma saattaa olla myös seuraus aggressiivisesta itsetyydytyksestä.

Murtuessaan penis taittuu ja sen paisuvainen repeää. Penismurtuman yleisimpiä tuntomerkkejä ovat murtuessa kuuluva napsahdus, kipu, turvotus, mustelmat ja peniksen käyristyminen.

Penismurtuma hoidetaan leikkauksella. Toimenpiteessä poistetaan veri ja ommellaan revennyt valkokalvo. Ennuste on leikkaushoidossa hyvä, sillä noin yhdeksän kymmenestä paranee hyvin ja he pystyvät saamaan erektion jatkossakin.

Lähteet 

 
Seksuaaliterveys
Uroksen sukupuolielimistön sairaudet